
1.	CONTEXTUL PROPUNERII
•	Motivele și obiectivele propunerii
Considerentul 35 din Regulamentul (UE) 2019/788 privind inițiativa cetățenească europeană[footnoteRef:1](1) prevede că „în vederea adaptării prezentului regulament la viitoarele necesități, competența de a adopta acte în conformitate cu articolul 290 din TFUE ar trebui delegată Comisiei în scopul modificării anexelor la prezentul regulament”. În consecință, articolul 23 din Regulamentul (UE) 2019/788 conferă Comisiei „competența de a adopta acte delegate, în conformitate cu articolul 24, pentru modificarea anexelor la prezentul regulament în limitele domeniului de aplicare al dispozițiilor prezentului regulament care sunt relevante pentru acele anexe.”  [1: (1)	Regulamentul (UE) 2019/788 al Parlamentului European și al Consiliului din 17 aprilie 2019 privind inițiativa cetățenească europeană (JO L 130, 17.5.2019, p. 55).] 

Articolul 24 alineatul (2) din Regulamentul (UE) 2019/788 a conferit Comisiei competența de a adopta acte delegate pentru o perioadă de cinci ani, care a expirat la 6 iunie 2024. Proiectul de propunere modifică articolul 24 alineatul (2) din Regulamentul (UE) 2019/788 pentru a prevedea delegarea de competențe pe durată nedeterminată. 
Necesitatea delegării de competențe este deosebit de relevantă în ceea ce privește anexa I la Regulamentul (UE) 2019/788, care stabilește numărul minim de semnatari pentru fiecare stat membru. Articolul 3 alineatul (1) litera (b) din Regulamentul (UE) 2019/788 prevede, printre condițiile de valabilitate a unei inițiative cetățenești europene, că: „în cel puțin un sfert din statele membre, numărul de semnatari este cel puțin egal cu numărul minim prevăzut în anexa I, care corespunde rezultatului înmulțirii numărului de deputați în Parlamentul European aleși în fiecare stat membru cu numărul total de deputați în Parlamentul European, la data înregistrării inițiativei.” 
În conformitate cu deciziile Consiliului European întemeiate pe articolul 14 alineatul (2) din Tratatul privind Uniunea Europeană (TUE), componența Parlamentului European s-a modificat pentru fiecare legislatură de la adoptarea primului Regulament privind inițiativa cetățenească europeană în 2011[footnoteRef:2](2). Actele delegate adoptate în conformitate cu articolul 23 din Regulamentul (UE) 2019/788 și, anterior, cu articolul 16 din Regulamentul (UE) nr. 211/2011 au fost utilizate pentru a modifica anexa I la Regulamentul (UE) 2019/788 și, respectiv, la Regulamentul (UE) nr. 211/2011, înainte de fiecare nouă legislatură.  [2: (2)	Regulamentul (UE) nr. 211/2011 al Parlamentului European și al Consiliului din 16 februarie 2011 privind inițiativa cetățenească (JO L 65, 11.3.2011, p. 1).] 

•	Coerența cu dispozițiile de politică existente în domeniul de politică vizat
Nu se aplică.
•	Coerența cu alte politici ale Uniunii
Nu se aplică.
2.	TEMEI JURIDIC, SUBSIDIARITATE ȘI PROPORȚIONALITATE
•	Temei juridic
Propunerea se întemeiază pe articolul 24 din Tratatul privind funcționarea Uniunii Europene (TFUE) referitor la adoptarea dispozițiilor privind procedurile și condițiile necesare pentru prezentarea unei inițiative cetățenești în înțelesul articolului 11 din TUE.
•	Subsidiaritatea (în cazul competențelor neexclusive)
Obiectul prezentului regulament intră în sfera de competență exclusivă a Uniunii, în conformitate cu articolul 24 din TFUE, întrucât numai Uniunea poate adopta normele și procedurile care reglementează inițiativa cetățenească europeană. În consecință, principiul subsidiarității nu se aplică.
•	Proporționalitatea
Prezenta propunere respectă principiul proporționalității, astfel cum este enunțat la articolul 5 din TUE, deoarece nu depășește ceea ce este necesar pentru atingerea obiectivelor descrise mai sus.
Prezenta propunere prevede o modificare limitată și specifică a Regulamentului (UE) 2019/788.
•	Alegerea instrumentului
Regulament de modificare a unui regulament.
Articolul 24 din TFUE prevede un temei juridic specific pentru inițiativa cetățenească europeană și adoptarea, prin intermediul unor regulamente, a dispozițiilor privind procedurile și condițiile necesare pentru prezentarea unei inițiative cetățenești în înțelesul articolului 11 din TUE. Numai printr-un regulament, care este direct aplicabil, se pot prevedea normele și condițiile necesare pentru punerea în aplicare a unui instrument cu dimensiune europeană precum inițiativa cetățenească europeană. 
3.	REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
•	Evaluări ex post/verificarea adecvării legislației existente
Nu se aplică.
•	Consultări cu părțile interesate
Nu se aplică.
•	Obținerea și utilizarea cunoștințelor de specialitate
Nu se aplică.
•	Evaluarea impactului
Prezenta propunere nu este însoțită de o evaluare a impactului. Prezenta propunere nu modifică principalele prevederi ale Regulamentului (UE) 2019/788 și nu impune noi obligații părților implicate. Propunerea este o modificare tehnică specifică menită să restabilească competența Comisiei de a modifica anexele la Regulamentul (UE) 2019/788 prin intermediul unor acte delegate care intră în domeniul de aplicare al dispozițiilor regulamentului respectiv care sunt relevante pentru anexele respective, astfel cum se prevede la articolul 23 din Regulamentul (UE) 2019/788.
•	Adecvarea reglementărilor și simplificarea
Nu se aplică.
•	Drepturile fundamentale
Nu se aplică.
4.	IMPLICAȚII BUGETARE
Propunerea nu are niciun impact bugetar pentru instituțiile UE.
5.	ALTE ELEMENTE
•	Planurile de punere în aplicare și măsurile de monitorizare, evaluare și raportare
Nu se aplică.
•	Explicarea detaliată a dispozițiilor specifice ale propunerii
Articolul 1 din propunerea de regulament înlocuiește articolul 24 alineatul (2) din Regulamentul (UE) 2019/788 pentru a introduce o delegare de competențe pe durată nedeterminată care să îi permită Comisiei să adopte acte delegate, astfel cum se menționează la articolul 23 din Regulamentul (UE) 2019/788. Textul dispoziției propuse reproduce clauza standard din apendicele la Acordul interinstituțional între Parlamentul European, Consiliul Uniunii Europene și Comisia Europeană privind o mai bună legiferare și înțelegerea comună pe care o reflectă cu privire la actele delegate. 





RO	5		RO
2026/0181 (COD)
Propunere de
REGULAMENT AL PARLAMENTULUI EUROPEAN ȘI AL CONSILIULUI
de modificare a Regulamentului (UE) 2019/788 în ceea ce privește competența Comisiei de a adopta acte delegate 
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 24,
având în vedere propunerea Comisiei Europene,
după transmiterea proiectului de act legislativ către parlamentele naționale,
hotărând în conformitate cu procedura legislativă ordinară,
întrucât:
(1)	Articolul 23 din Regulamentul (UE) 2019/788[footnoteRef:3](1) conferă Comisiei competența de a adopta acte delegate, în conformitate cu articolul 24 din regulamentul menționat, pentru modificarea anexelor sale în limitele domeniului de aplicare al dispozițiilor regulamentului respectiv care sunt relevante pentru acele anexe. Articolul 24 alineatul (2) din Regulamentul (UE) 2019/788 a conferit Comisiei competența de a adopta acte delegate pentru o perioadă limitată de cinci ani, care a expirat la 6 iunie 2024.   [3: (1)	Regulamentul (UE) 2019/788 al Parlamentului European și al Consiliului din 17 aprilie 2019 privind inițiativa cetățenească europeană (JO L 130, 17.5.2019, p. 55, ELI: http://data.europa.eu/eli/reg/2019/788/oj).] 

(2)	Este necesar ca Comisia să aibă competența de a modifica anexele la Regulamentul (UE) 2019/788 prin intermediul unor acte delegate pentru a le adapta la nevoile viitoare. În special, anexa I la Regulamentul (UE) 2019/788 stabilește numărul minim de semnatari pentru fiecare stat membru pentru ca o inițiativă să fie valabilă în conformitate cu articolul 3 alineatul (1) litera (b) din Regulamentul (UE) 2019/788. Acest număr minim de semnatari pentru fiecare stat membru trebuie actualizat ori de câte ori se modifică componența Parlamentului European, printr-o decizie a Consiliului European adoptată în temeiul articolului 14 alineatul (2) din Tratatul privind Uniunea Europeană.
(3)	Prin urmare, Regulamentul (UE) 2019/788 ar trebui să fie modificat în consecință,
ADOPTĂ PREZENTUL REGULAMENT:
Articolul 1
La articolul 24 din Regulamentul (UE) 2019/788, alineatul (2) se înlocuiește cu următorul text:
„(2) Competența de a adopta acte delegate prevăzută la articolul 23 se conferă Comisiei pe o perioadă de timp nedeterminată începând cu [6 iunie 2019] [data intrării în vigoare a actului legislativ de bază sau o altă dată stabilită de colegiuitori].”
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles,
Pentru Parlamentul European	Pentru Consiliu
Președinta	Președintele

